
	Fundamentare
	Scopul disciplinei constă în formarea unei viziuni de ansamblu referitoare la fenomenele și tendințele contemporane în domeniul știintelor comunicării. Cursul oferă posibilitatea de a cunoaște concepte și redimensionări conceptuale datorate evoluției contextuale și cristalizării autonomiei și interdisciplinarității știintei comunicarii. Studenții-doctoranzi vor avea posibilitatea să cunoască abordări teoretico-conceptuale și studii empirice, să analizeze sursele teoretice și aplicativ-practice, să-și dezvolte capacități de identificare a problematicilor actuale din domeniul media și comunicare, să elaboreze și să fundamenteze proiecte de cercetare relevante pentru studiul fenomenelor din domeniu. În cadrul disciplinei sunt analizate legități, procese ale fenomenelor din domeniul media și comunicare, fiind asigurate condiții pentru crearea unei reprezentări corecte privind teoria, valorile și practica jurnalistică, infodocumentară și de comunicare ca produse ale cunoașterii.

	Competenţele obţinute
	CP 1. Stabilirea cadrului de necesități de cercetare, expertiză și inovare în domeniul media și comunicare.
CP 2. Cercetarea, crearea și promovarea cunoștințelor din domeniul media și comunicare.
CP 3. Expertizarea și evaluarea științifică a activităților și produselor din domeniul media și comunicare.
CP 4. Implementarea realizărilor științifice în practica jurnalistică, biblioteconomică și de comunicare.
CP 5. Conceptualizarea programelor de formare profesională în domeniu jurnalismului și informării.
CP 6. Dezvoltarea și fundamentarea cursurilor de formare profesională continuă în învățământul jurnalistic, biblioteconomic și de comunicare.
CP 7. Modernizarea și optimizarea procesului de învățământ aferent domeniului jurnalism și informare.

	Conţinutul disciplinei
	1. Concepte și tendințe contemporane în știintele comunicării și jurnalism.
2. Tradiții teoretice în studiul media și comunicare.
3. Tendințe actuale în studiul fenomenelor de comunicare și media.
4. Valorificarea rezultatelor cercetărilor în domeniu în activități de cercetare și expertiză media.
5. Transformări instituționale în sistemul media și comunicare contemporane.

